ਮੇਲੈਨੀ ਲੌਗ਼ੌਂ
ਮੇਲੈਨੀ ਲੌਗ਼ੋਂ (ਅੰਗਰੇਜ਼ੀ:  Mélanie Laurent; ਜਨਮ 21 ਫ਼ਰਵਰੀ 1983) ਇੱਕ ਫ਼ਰਾਂਸੀਸੀ ਅਦਾਕਾਰਾ, ਮਾਡਲ, ਨਿਰਦੇਸ਼ਕ, ਗਾਇਕਾ ਅਤੇ ਲੇਖਕ ਹੈ। 2006 ਵਿੱਚ ਫ਼ਿਲਮ ਡੋਂਟ ਵਰੀ, ਆਇਮ ਫ਼ਾਈਨ ਵਿੱਚ ਆਪਣੀ ਪੇਸ਼ਕਾਰ ਲਈ ਇਹਨਾਂ ਨੇ César ਸਭ ਤੋਂ ਹੋਣਹਾਰ ਅਦਾਕਾਰ ਇਨਾਮ ਜਿੱਤਿਆ। 2009 ਵਿੱਚ ਫ਼ਿਲਮ ਇਨਗਲੋਰੀਅਸ ਬਾਸਟਡ ਵਿਚਲੇ ਆਪਣੇ ਕਿਰਦਾਰ ਸ਼ੋਸ਼ੈਨਾ ਡ੍ਰੇਫ਼ਿਊਜ਼ ਨਾਲ਼ ਇਹਨਾਂ ਨੂੰ ਕੌਮਾਂਤਰੀ ਪਛਾਣ ਮਿਲੀ ਜਿਸ ਲਈ ਆਨਲਾਈਨ ਫ਼ਿਲਮ ਕ੍ਰਿਟਿਕਸ ਸੋਸਾਇਟੀ ਅਤੇ ਆਸਟਿਨ ਫ਼ਿਲਮ ਕ੍ਰਿਟਿਕਸ ਐਸੋਸੀਏਸ਼ਨ ਵੱਲੋਂ ਇਹਨਾਂ ਨੂੰ ਬਿਹਤਰੀਨ ਅਦਾਕਾਰਾ ਇਨਾਮ ਮਿਲਿਆ ਅਤੇ ਬਾਅਦ ਵਿੱਚ ਇਹਨਾਂ ਨੇ ਫ਼ਿਲਮ ਨਾਓ ਯੂ ਸੀ ਮੀ ਵਿੱਚ ਵੀ ਰੋਲ ਅਦਾ ਕੀਤਾ ਜੋ 2013 ਦੀਆਂ ਸਭ ਤੋਂ ਵੱਧ ਕਮਾਈ ਕਰਨ ਵਾਲ਼ੀਆਂ ਹਾਲੀਵੁੱਡ ਫ਼ਿਲਮਾਂ ਵਿੱਚੋਂ ਸੀ।